Document ID: 31997D0260

ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Απριλίου 1997 όσον αφορά τη χρηματοδοτική ενίσχυση της Κοινότητας για τη λειτουργία του κοινοτικού εργαστηρίου αναφοράς για την καταπολέμηση των ασθενειών των διθύρων μαλακίων (Το κείμενο στη γαλλική γλώσσα είναι το μόνο αυθεντικό) (97/260/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 28 παράγραφος 2,
Εκτιμώντας:
ότι στο παράρτημα Α της οδηγίας 95/70/ΕΚ του Συμβουλίου, της 22ας Δεκεμβρίου 1995, με την οποία θεσπίζονται τα ελάχιστα κοινοτικά μέτρα ελέγχου ορισμένων ασθενειών των διθύρων μαλακίων (3), στην Tremblade, Γαλλία, το εργαστήριο Ifremer ορίσθηκε ως κοινοτικό εργαστήριο αναφοράς για την καταπολέμηση των ασθενειών των διθύρων μαλακίων 7
ότι όλες οι λειτουργίες και το έργο το οποίο παράγεται από το εν λόγω εργαστήριο καθορίζονται στο παράρτημα Β της οδηγίας 95/70/ΕΚ 7 ότι η κοινοτική ενίσχυση εξαρτάται από την υλοποίηση των ενεργειών αυτών από το εργαστήριο 7
ότι θα πρέπει να προβλεφθεί χρηματοδοτική ενίσχυση της Κοινότητας στο κοινοτικό εργαστήριο αναφοράς προκειμένου να το βοηθήσει στην εκτέλεση των λειτουργιών του και του έργου του, τα οποία αναφέρονται σ' αυτήν την οδηγία 7
ότι για δημοσιονομικούς λόγους, η χρηματοδοτική ενίσχυση της Κοινότητας χορηγείται για περίοδο ενός έτους 7
ότι έχει πρωταρχική σημασία, κυρίως για λόγους ελέγχου, να εφαρμόζονται τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου, της 21ης Απριλίου 1970, όσον αφορά τη χρηματοδότηση της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΚ) αριθ. 1287/95 (5) 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Επιτροπή χορηγεί χρηματοδοτική ενίσχυση στη Γαλλία για τις λειτουργίες και το έργο το οποίο παράγεται από το κοινοτικό εργαστήριο αναφοράς για την καταπολέμηση των ασθενειών των διθύρων μαλακίων, όπως αυτές οι οποίες αναφέρονται στο παράρτημα Β της οδηγίας 95/70/ΕΚ.
Άρθρο 2
Το εργαστήριο Ifremer στην Tremblade, Γαλλία, ασκεί τις λειτουργίες και το έργο τα οποία αναφέρονται στο άρθρο 1.
Άρθρο 3
Η χρηματοδοτική ενίσχυση της Κοινότητας ορίζεται σε 90 000 Ecu κατ' ανώτατο όριο, για την περίοδο από 1ης Ιανουαρίου έως 31 Δεκεμβρίου 1997.
Άρθρο 4
Η χρηματοδοτική ενίσχυση της Κοινότητας χορηγείται σύμφωνα με τους ακόλουθες κανόνες:
- 70 % προκαταβολικά μετά την υποβολή αίτησης της Γαλλίας,
- το υπόλοιπο εξοφλείται κατόπιν προσκομίσεως από τη Γαλλία των σχετικών δικαιολογητικών εγγράφων τεχνικού (έκθεση) και χρηματοοικονομικού χαρακτήρα. Η υποβολή αυτή πρέπει να πραγματοποιείται πριν από την 1η Μαρτίου 1998.
Άρθρο 5
Τα άρθρα 8 και 9 του κανονισμού (ΕΟΚ) αριθ. 729/70 εφαρμόζονται κατ' αναλογίαν.
Άρθρο 6
Η παρούσα απόφαση απευθύνεται στη Γαλλική Δημοκρατία.
Βρυξέλλες, 2 Απριλίου 1997.

Labels: 19
5
7
0
6
18